PMIndiaData/PMIndiaSum huggingface dataset:
মহারাষ্ট্রে রোজগার মেলায় প্রধানমন্ত্রীর ভাষণ

নয়াদিল্লি, ০৩ নভেম্বর, ২০২২ প্রধানমন্ত্রী শ্রী নরেন্দ্র মোদী আজ ভিডিও বার্তার মাধ্যমে মহারাষ্ট্র সরকারের রোজগার মেলায় ভাষণ দেন। প্রধানমন্ত্রী বলেন, কেন্দ্রীয় স্তরে ধনতেরাসের দিন এই রোজগার মেলা শুরু হয়েছিল। সেই থেকে কেন্দ্রীয় সরকারের ১০ লক্ষ চাকরি দেওয়ার প্রক্রিয়া শুরু হয়। প্রধানমন্ত্রী ইতিমধ্যেই গুজরাট এবং জম্মু-কাশ্মীর সরকারের রোজগার মেলায় ভাষণ দিয়েছেন। “স্বল্প সময়ের প্রস্তুতিতে মহারাষ্ট্র সরকার এই রোজগার মেলার আয়োজন করেছে। তা থেকে এটি স্পষ্ট যে রাজ্য সরকার চাকুরি দিতে কতটা দৃঢ় সংকল্প। আমি অত্যন্ত আনন্দিত যে আগামীদিনে মহারাষ্ট্রে এ ধরনের আরো চাকরি মেলার আয়োজন করা হবে”- প্রধানমন্ত্রী বলেন। তিনি বলেন, মহারাষ্ট্রের স্বরাষ্ট্র দপ্তরে হাজার হাজার চাকুরি দেওয়া হবে। প্রধানমন্ত্রী বলেন, অমৃতকালে দেশ উন্নত ভারত গঠনের লক্ষ্যে কাজ করে চলেছে। এতে যুবকদের গুরুত্বপূর্ণ ভূমিকা রয়েছে। তিনি বলেন, “পরিবর্তিত সময়ের সঙ্গে সঙ্গে কাজের ধরণ বদলেছে। সরকারও পরিবর্তিত পরিস্থিতির সঙ্গে তাল মিলিয়ে নতুন নতুন কাজের সুযোগ সৃষ্টি করছে।” তিনি বলেন, মুদ্রা প্রকল্প ইতিমধ্যেই ২০ লক্ষ কোটি যুবক-যুবতীকে ঋণ দিয়েছে। একইভাবে স্টার্টআপ এবং এমএসএমই ক্ষেত্রে যুব সম্প্রদায়কে বিশেষ সাহায্য দেওয়া হচ্ছে। প্রধানমন্ত্রী জোর দিয়ে বলেন, “সরকারের মূল লক্ষ্য হচ্ছে কর্মসংস্থান ও স্বরোজগারের সুযোগ সমানভাবে সকলের কাছে পৌঁছে দেওয়া। দলিত, পিছিয়ে পড়া শ্রেণীর জনগণ, আদিবাসী মহিলা সকলেই সমান সুযোগ পাচ্ছেন।” প্রধানমন্ত্রী বলেন, স্বনির্ভর গোষ্ঠীর সঙ্গে যুক্ত ৮ কোটি মহিলাকে ৫ লক্ষ কোটি টাকা সাহায্য দেওয়া হয়েছে। প্রধানমন্ত্রী বলেন, “বর্তমানে সরকার পরিকাঠামো, তথ্য ও প্রযুক্তি সহ অন্যান্য ক্ষেত্রে রেকর্ড সংখ্যক বিনিয়োগ করছে। এর ফলে কাজের সুযোগ বাড়ছে।” মহারাষ্ট্র প্রসঙ্গে প্রধানমন্ত্রী বলেন, কেন্দ্রীয় সরকার এই রাজ্যে ২ লক্ষ কোটি টাকার বেশি ব্যয়ে ২২৫টি প্রকল্প অনুমোদন করেছে। রেল প্রকল্পের জন্য দেওয়া হয়েছে ৭৫ হাজার কোটি টাকা ও আধুনিক সড়ক তৈরির জন্য দেওয়া হয়েছে ৫০ কোটি টাকা। প্রধানমন্ত্রী বলেন, “এই প্রকল্পগুলির কাজ হয়তো চলছে কিংবা খুব শীঘ্রই শুরু হবে।” প্রধানমন্ত্রী বক্তব্যের শেষে বলেন, “সরকার যখন পরিকাঠামো ক্ষেত্রে এতো ব্যাপক বিনিয়োগ করছে তখন লক্ষ লক্ষ কর্মসংস্থানের সুযোগ সৃষ্টি হচ্ছে।”
লাচিত বরফুকনের জন্মবার্ষিকীতে শ্রদ্ধা জানালেন প্রধানমন্ত্রী

সরাইঘাট যুদ্ধে নিহত বীর লাচিত বরফুকনের জন্মবার্ষিকীতে তাঁকে শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন, “লাচিত বরফুকনের জন্মবার্ষিকীতে তাঁকে শ্রদ্ধা জানাই। তিনি ভারতের গৌরব এবং আমরা সরাইঘাট যুদ্ধে তিনি যে বীরত্ব প্রদর্শন করেছেন তা কখনই ভুলব না।”
এ মাসের ১৮ ও ১৯ তারিখেমহারাষ্ট্র ও কর্ণাটক সফরেপ্রধানমন্ত্রী

আগামী ১৮ ও১৯ ফেব্রুয়ারি মহারাষ্ট্র এবং কর্ণাটক সফরে যাচ্ছেন প্রধানমন্ত্রী শ্রী নরেন্দ্রমোদী। তিনি ১৮ তারিখ বিকেলে গিয়ে পৌঁছবেন মুম্বাইতে। নভি মুম্বাই আন্তর্জাতিকবিমানবন্দরের প্রারম্ভিক পর্বের অনুষ্ঠানে তিনি যোগ দেবেন নভি মুম্বাইয়ে। ঐ একইঅনুষ্ঠানে জওহরলাল নেহরু বন্দর কর্তৃপক্ষের চতুর্থ কন্টেনার টার্মিনালটি উৎসর্গকরবেন জাতির উদ্দেশে। বিশ্ববিনিয়োগ কর্তাদের শীর্ষ বৈঠক ‘ম্যাগনেটিক মহারাষ্ট্র : কনভারজেন্স, ২০১৮’-তে উদ্বোধনী ভাষণদেবেন প্রধানমন্ত্রী। পরে, মুম্বাই বিশ্ববিদ্যালয়ে ওয়াধওয়ানি ইনস্টিটিউট ফরআর্টিফিশিয়াল ইন্টেলিজেন্স-এরও সূচনা করবেন তিনি। এরপর, শ্রীমোদী রওনা হবেন কর্ণাটকের মহীশূরের উদ্দেশে। পরেরদিন, অর্থাৎ ১৯ ফেব্রুয়ারি একভিডিও কনফারেন্সের মাধ্যমে তিনি ভাষণ দেবেন হায়দরাবাদে আয়োজিত বিশ্ব তথ্যপ্রযুক্তিসম্মেলনে। বাহুবলী মহামস্তকঅভিষেকমহোৎসব উপলক্ষে প্রধানমন্ত্রীশ্রবণবেলাগোলাপরিদর্শন করবেন। মহীশূর রেল স্টেশনেআয়োজিত এক অনুষ্ঠানে বিদ্যুৎচালিত মহীশূর-বেঙ্গালুরু রেল পরিবহণকে উৎসর্গ করবেনজাতির উদ্দেশে। মহীশূর এবং উদয়পুরের মধ্যে যাতায়াতকারী ‘প্যালেস ক্যুইন হামসফরএক্সপ্রেস’-এর যাত্রার সূচনা করবেন শ্রী মোদী। পরে, মহীশূরে এক জনসমাবেশে তিনিভাষণ দেবেন। /…
মার্কিন বিদেশ ও প্রতিরক্ষা সচিব প্রধানমন্ত্রীর সঙ্গে সাক্ষাৎ করলেন

মার্কিন বিদেস সচিব শ্রী মাইকেল পম্পিও এবং প্রতিরক্ষা সচিব শ্রী জেমস্‌ ম্যাটিস বৃহস্পতিবার নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। তাঁরা দু’জনেই প্রধানমন্ত্রী শ্রী মোদীকে মার্কিন রাষ্ট্রপতি ট্রাম্পের শুভেচ্ছা জ্ঞাপন করেন। রাষ্ট্রপতি ট্রাম্পের সঙ্গে তার সাক্ষাতের কথা স্মরণ করে প্রধানমন্ত্রী শ্রী মোদী দুই মার্কিন সচিবকে তার শুভেচ্ছাও মার্কিন রাষ্ট্রপতিকে জ্ঞাপন করার অনুরোধ জানান। দুই মার্কিন সচিব বৃহস্পতিবার অনুষ্ঠিত অর্থবহ ও গঠনমূলক ২+২ আলোচনা সম্পর্কে প্রধানমন্ত্রীকে অবহিত করেন। প্রধানমন্ত্রী শ্রী মোদী দুই মার্কিন সচিব এবং ভারতের বিদেশ মন্ত্রী ও প্রতিরক্ষা মন্ত্রীকে উভয় দেশের মধ্যে প্রথম ২+২ আলোচনার জন্য অভিনন্দন জানান।
পিএসএলভি-র সফল উৎক্ষেপণের জন্য ইসরোকে প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী পিএসএলভি-র সফল উৎক্ষেপণের জন্য ভারতীয় মহাকাশ গবেষণা সংস্থা বা ইসরোকে অভিনন্দন জানিয়েছেন। এক বার্তায় প্রধানমন্ত্রী বলেছেন : “পিএসএলভি-র আরও একটি সফল উৎক্ষেপণের জন্য আমাদের মহাকাশ বিজ্ঞানীদের আন্তরিক অভিনন্দন। এই উৎক্ষেপণ ভারতের মেধাবী ছাত্রছাত্রীদের তৈরি করা কালামস্যাট উপগ্রহটিকে নির্দিষ্ট কক্ষপথে স্থাপিত করেছে। এই উৎক্ষেপণের সঙ্গে সঙ্গে ভারত অতিসূক্ষ্ম মাধ্যাকর্ষণ সম্পর্কিত প্রযুক্তির প্রয়োগের ক্ষেত্রে এক কাক্ষিক প্ল্যাটফর্ম হিসেবে মহাকাশে রকেটের চতুর্থ পর্যায়ের ব্যবহারকারী প্রথম দেশ হয়ে উঠল।” /
পুরুষদের জ্যাভলিন থ্রো ফাইনাল প্রতিযোগিতায় স্বর্ণ পদক জয়ী নীরজ চোপড়াকে অভিনন্দন প্রধানমন্ত্রীর

ইন্দোনেশিয়ার জাকার্তা-পালেমব্যাঙ্গে অনুষ্ঠিত অষ্টাদশ এশিয়ান গেমস্‌-এ পুরুষদের জ্যাভলিন থ্রো ফাইনাল প্রতিযোগিতায় স্বর্ণ পদক জয়ী নীরজ চোপড়াকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। প্রধানমন্ত্রী বলেছেন, “নীরজ চোপড়া যখনই প্রতিযোগিতার আসরে নামেন, তখন তাঁর কাছ থেকে সেরাটাই আশা করা হয়। পুরুষদের জ্যাভলিন থ্রো ফাইনালে স্বর্ণ পদক পেয়ে তরুণ এই খেলোয়াড় ভারত’কে গর্বিত করেছে। নতুন এক জাতীয় রেকর্ড তৈরি করার জন্যও আমরা তাঁকে অভিনন্দন জানাচ্ছি”।
বিজয় দিবস উপলক্ষে ১৯৭১ – এর যুদ্ধের বীর সেনানীদের স্মরণ করলেন প্রধানমন্ত্রী

বিজয় দিবস উপলক্ষে ১৯৭১ – এর যুদ্ধে সামিল বীর সেনানীদের স্মরণ করলেন প্রধানমন্ত্রী শ্রী নরেন্দ্র মোদী। প্রধানমন্ত্রী বলেন, আজ বিজয় দিবসে ১৯৭১ – এর যুদ্ধে সামিল বীর সেনানীদের অদম্য মানসিকতাকে স্মরণ করি। এদের অটল বীরত্ব ও দেশাত্মবোধ আমাদের দেশকে সুরক্ষিত করেছিল। বীর এই সেনানীদের আত্মবলিদান, প্রত্যেক ভারতীয়কে সর্বদাই অনুপ্রাণিত করবে।
জাতীয় গ্রিন হাইড্রোজেন মিশন : অনুমোদন কেন্দ্রীয় মন্ত্রিসভার

নয়াদিল্লি, ৪ জানুয়ারি, ২০২৩ প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ জাতীয় গ্রিন হাইড্রোজেন মিশনের প্রস্তাবে অনুমোদন দেওয়া হল। এজন্য প্রাথমিক ব্যয়বরাদ্দ ধরা হয়েছে ১৯,৭৪৪ কোটি টাকা যার মধ্যে ‘
ভারতীয় রেলকে শক্তিক্ষেত্রে স্বনির্ভর করে তুলতে ভারত ও গ্রেট ব্রিটেনের মধ্যে স্বাক্ষরিত সমঝোতাপত্রে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে ভারতীয় রেলকে শক্তিক্ষেত্রে স্বনির্ভর করে তুলতে ভারত ও গ্রেট ব্রিটেনের মধ্যে স্বাক্ষরিত সমঝোতাপত্রে অনুমোদন মিলেছে। রেল মন্ত্রক এবং গ্রেট ব্রিটেনের আন্তর্জাতিক উন্নয়ন বিষয়ক দপ্তরের সঙ্গে গত ২রা ডিসেম্বর এই সমঝোতাপত্র বা মউ স্বাক্ষরিত হয়। এই মউ স্বাক্ষরের ফলে শক্তি সাশ্রয় এবং ভারতীয় রেলকে শক্তিক্ষেত্রে স্বনির্ভর করে তোলার লক্ষ্যে প্রয়োজনীয় উদ্যোগ গ্রহণে উভয় পক্ষই সম্মত হয়েছে। উভয় দেশই শক্তি সাশ্রয়ের ক্ষেত্রে প্রয়োজনীয় পদক্ষেপ করবে এবং ভারতীয় রেলকে শক্তিক্ষেত্রে স্বনির্ভর করে তুলতে যথাযথ উদ্যোগ নেবে। এছাড়াও ভারতীয় রেলের শক্তি সাশ্রয় এবং শক্তি ক্ষেত্রে স্বনির্ভর করে তোলার পরিকল্পনায় সৌর ও বায়ু বিদ্যুতের ব্যবহার, বিদ্যুৎ সাশ্রয়কারী পদ্ধতি গ্রহণ, জ্বালানী সাশ্রয় পদ্ধতি গ্রহণ, বিদ্যুৎ চার্জিং পরিকাঠামো গড়ে তোলা, ব্যাটারি চালিত ইঞ্জিনের ব্যবহারের মতো উদ্যোগের কথা সমঝোতাপত্রে উল্লেখ রয়েছে। একইসঙ্গে প্রশিক্ষণ কর্মসূচি, বিভিন্ন শিল্পসংস্হায় পরিদর্শনের মাধ্যমে দক্ষতা বৃদ্ধি বিষয়েও সমঝোতাপত্রে গুরুত্ব দেওয়া হয়েছে। স্বাক্ষরিত সমঝোতাপত্র অনুযায়ী উভয় পক্ষই প্রয়োজনীয় উদ্যোগ গ্রহণে পারস্পরিক সহায়তা করবে। উভয় পক্ষই প্রয়োজন অনুসারে সমঝোতাপত্রে সংশোধন, পরিমার্জন করতে পারবে। এ ধরণের সংশোধনগুলিকে উভয় পক্ষের সম্মতি সাপেক্ষে কার্যকর করা হবে। সমঝোতাপত্রের মেয়াদ উত্তীর্ণ হয়ে গেলেও চালু প্রকল্প বা কর্মসূচিগুলির রূপায়ণ অব্যাহত থাকবে। এমনকি এ ধরণের প্রকল্প বা কর্মসূচিগুলির রূপায়ণে পারস্পরিক সহযোগিতাও বজায় থাকবে। উভয় পক্ষের মধ্যে কোন বিষয়ে মত-পার্থক্য বা বিবাদ থাকলে পারস্পরিক আলাপ-আলোচনা ও বোঝাপড়ার মাধ্যমে তার নিষ্পত্তি করা যাবে বলে সমঝোতাপত্রে উল্লেখ রয়েছে। /
বর্ষীয়ান কবি কেদারনাথ সিং-এর প্রয়াণে প্রধানমন্ত্রীরশোক প্রকাশ

বর্ষীয়ান হিন্দি কবি কেদারনাথ সিং-এর প্রয়াণে প্রধানমন্ত্রী শ্রী নরেন্দ্রমোদী শোক ব্যক্ত করেছেন। প্রধানমন্ত্রী বলেছেন, “মহান কবি ও লেখক কেদারনাথ সিং-এর মৃত্যুতে তিনিগভীর দুঃখ পেয়েছেন। এই কবি তাঁর কবিতায় সাধারণ মানুষের আবেগকে তুলে ধরেছেন। তিনিসর্বদাই সাধারণ মানুষ ও সাহিত্য জগতের কাছে অনুপ্রেরণা হয়ে থাকবেন”। ২০১৩ সালে কেদারনাথ সিং-কে সাহিত্য ক্ষেত্রে তাঁর অবদানের জন্য জ্ঞানপীঠপুরস্কারে সম্মানিত করা হয়েছিল। তিনি ‘আভি বিলকুল আভি’, ‘জমিন পাক রহি হ্যায়’ এবং‘অকাল মেই সারস’ সহ তাঁর সাহিত্যকৃতির জন্য বিশেষভাবে পরিচিত।
প্রধানমন্ত্রী আগামীকাল রাষ্ট্রীয় স্বচ্ছতা কেন্দ্রের উদ্বোধন করবেন

প্রধানমন্ত্রী নরেন্দ্র মোদী আগামীকাল স্বচ্ছ ভারত মিশনের অধীনে রাষ্ট্রীয় স্বচ্ছতা কেন্দ্রের উদ্বোধন করবেন। মহাত্মা গান্ধীর প্রতি শ্রদ্ধা নিবেদন করে গত ২০১৭ সালের ১০ই এপ্রিল প্রধানমন্ত্রী প্রথম রাষ্ট্রীয় স্বচ্ছতা কেন্দ্রর(আর এস কে) কথা ঘোষণা করেন।গান্ধীজীর চম্পারন সত্যাগ্রহর শতবর্ষ উদযাপন উপলক্ষে এই ঘোষনা করা হয়। রাষ্ট্রীয় স্বচ্ছতা কেন্দ্র গড়ে তোলার মধ্যে দিয়ে আগামী প্রজন্মের প্রতি,বিশ্বের সর্ববৃহৎ ব্যবহারিক পরিবর্তন প্রচার তথা স্বচ্ছ ভারত মিশনের সাফল্য বার্তা পৌঁছে দেওয়া হবে। স্বচ্ছতা এবং সেই সম্পর্কিত তথ্য যোগান দেওয়ার পাশাপাশি সচেতনতা এবং শিক্ষা ক্ষেত্রে এই কেন্দ্র বিশেষ ভাবে সহায়ক হবে। কেন্দ্রের ডিজিটাল এবং বহির্বিভাগীয় সংস্থা স্থাপনে ভারসাম্য বজায় থাকবে।কমপ্লেক্সটিতে প্রক্রিয়া এবং সক্রিয়তার পারষ্পরিক মাধ্যমে শিখণ,অনুশীলন,আন্তর্জাতিক মাপকাঠি,সাফল্য ইত্যাদি তুলে ধরা হবে। ১ নম্বর কক্ষে,দর্শনার্থীরা ৩৬০⁰ অভূতপূর্ব অডিও ভিসুয়াল প্রদর্শনী উপভোগ করতে পারবেন। এই প্রদর্শনীতে, ” বিশ্ব ইতিহাসে সর্ববৃহৎ ব্যবহারিক পরিবর্তনের প্রচার,একটি যাত্রা” শীর্ষক ভারতের স্বচ্ছতার গল্প তুলে ধরা হবে। ২ নম্বর কক্ষে,পারস্পরিক সম্বন্ধ যুক্ত এল ই ডি প্যানেল,হলোগ্রাম বক্স, খেলা সহ নানান পদ্ধতিতে,বাপুর স্বচ্ছ ভারতের স্বপ্ন,কতটা সার্থক হয়েছে তা তুলে ধরা হবে। কেন্দ্রের লাগোয়া উন্মুক্ত স্থানে প্রদর্শনীর মাধ্যমে ভারতের সত্যাগ্রহ থেকে স্বচ্ছগ্রহ পর্যন্ত যাত্রার বিবরণ তুলে ধরা হবে। কেন্দ্রের দেওয়াল গুলিতে শৈল্পিক মুরালের মাধ্যমে মিশনের সাফল্য তুলে ধরা হবে। রাষ্ট্রীয় স্বচ্ছতা কেন্দ্র ঘুরে দেখার পর,প্রধানমন্ত্রী দিল্লী সহ অন্যান্য ৩৬ টি রাজ্য এবং কেন্দ্র শাসিত অঞ্চলের বিদ্যালয়ের ছাত্রছাত্রীদের সঙ্গে কথা বলবেন। এম্পিথিয়েটারে সামাজিক দূরত্ব বজায় রাখার সব রকম ব্যবস্থা নেওয়া হয়েছে। এরপর প্রধানমন্ত্রী দেশবাসীর উদ্দেশ্যে ভাষণ দেবেন। স্বচ্ছ ভারত মিশন ভারতের গ্রামীন অঞ্চলের স্বাস্থ্যব্যবস্থার আমূল পরিবর্তন আনতে সক্ষম হয়েছে। ৫৫ কোটি মানুষ এখন প্রকাশ্যে শৌচকর্ম না করে শৌচাগার ব্যবহার করছেন। এই কারনে আন্তর্জাতিক মহল থেকে ভারতকে প্রশংসা করা হয়। ভারত পথ দেখিয়েছে,এখন বিশ্বের অন্যান্য দেশ তা অবলম্বন করছে। এই মিশন এখন দ্বিতীয় পর্যায়ে রয়েছে। এই পর্যায়ে, এই অবস্থা বজায় রাখার পাশাপাশি সকলের জন্য কঠিন এবং তরল বর্জ্য ব্যবস্থাপনার নিশ্চিত করার উদ্যোগ নেওয়া হয়েছে।
জার্মানীর মিউনিখে ভারতীয় সম্প্রদায়ের সঙ্গে প্রধানমন্ত্রীর মতবিনিময়

প্রধানমন্ত্রী শ্রী নরেন্দ্র মোদী মিউনিখের আউডি ডোমে জার্মানীতে বসবাসরত ভারতীয়দের উদ্দেশে বক্তব্য রেখেছেন এবং তাঁদের সঙ্গে মতবিনিময় করেছেন। হাজার হাজার ভারতীয় এই অনুষ্ঠানে অংশ নেন। অনুষ্ঠানে প্রধানমন্ত্রী ভারতের বিকাশযাত্রা এবং দেশের উন্নয়নের লক্ষমাত্রা অর্জনে যে সব উদ্যোগ সরকার নিয়েছে, সে বিষয়ে বিস্তারিতভাবে জানিয়েছেন। ভারতের সাফল্য গাথায় অনাবাসীদের অবদানের প্রশংসা করে শ্রী মোদী তাঁদের দেশের সাফল্যের ব্র্যান্ড অ্যাম্বাসাডর বলে অভিহিত করেছেন। /
অমিতাভ বচ্চনের ৮০তম জন্মদিনে প্রধানমন্ত্রীর শুভেচ্ছা

নয়াদিল্লি, ১১ অক্টোবর ২০২২ অমিতাভ বচ্চনের ৮০তম জন্মদিন উপলক্ষে প্রধানমন্ত্রী শ্রী নরেন্দ্র মোদী তাঁকে শুভেচ্ছা জানিয়েছেন। শ্রী মোদী বলেছেন, অমিতাভ বচ্চন ভারতের অন্যতম জনপ্রিয় চলচ্চিত্র ব্যক্তিত্ব যিনি প্রজন্মের পর প্রজন্ম ধরে দর্শক সাধারণকে আনন্দ দিয়েছেন এবং মোহিত করে রেখেছেন। প্রধানমন্ত্রী এক ট্যুইট বার্তায় বলেছেন – “শুভ ৮০তম জন্মদিন অমিতাভ বচ্চনজি। তিনি ভারতের অন্যতম চলচ্চিত্র ব্যক্তিত্ব যিনি প্রজন্মের পর প্রজন্ম ধরে দর্শক সাধারণকে আনন্দ দিয়েছেন এবং মোহিত করে রেখেছেন। তাঁর দীর্ঘ ও সুস্থ জীবন কামনা করি।”
ছট উপলক্ষ্যে প্রধানমন্ত্রীর শুভেচ্ছা

নতুনদিল্লি, ১০ই নভেম্বর, ২০২১ প্রধানমন্ত্রী শ্রী নরেন্দ্র মোদী ছটপূজা উপলক্ষ্যে জনসাধারণকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন; “ সূর্য উপাসনার মহাপর্ব ছটে আপনাদের সকলকে অনেক শুভকামনা জানাই। ছটী মাইয়া সকলকে সুস্বাস্থ্য ও সুখ-সৌভাগ্য প্রদান করুন।“
এক হাজার কোটি টাকারস্টার্ট আপ তহবিল গড়ে তোলার প্রস্তাবে সম্মতি কেন্দ্রীয় মন্ত্রিসভার

স্টার্ট আপ সংস্থা গড়ে তোলার কাজে আর্থিক সহায়তাদানের লক্ষ্যে ১ হাজার কোটিটাকার এক বিশেষ তহবিল গড়ে তোলার প্রস্তাবে সম্মতি দিল কেন্দ্রীয় মন্ত্রিসভা।বুধবার এখানে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয়মন্ত্রিসভার বৈঠকে এ সম্পর্কিত প্রস্তাবটিতে অনুমোদন দেওয়ার সিদ্ধান্ত গ্রহণ করাহয়। প্রসঙ্গত উল্লেখ্য যে, গত বছর ২২ জুন কেন্দ্রীয় মন্ত্রিসভার এক বৈঠকেস্টার্ট আপ সংস্থা গড়ে তোলার কাজে মোট ১০ হাজার কোটি টাকার এক মজুত তহবিল গঠনেরসিদ্ধান্ত নেওয়া হয়। চতুর্দশ এবং পঞ্চদশ অর্থ কমিশনের কার্যকালের মেয়াদের মধ্যে এইতহবিল গঠনের প্রস্তাব করা হয়। এই তহবিল পরিচালনার দায়িত্ব দেওয়া হয়েছে ভারতেরক্ষুদ্র শিল্পোন্নয়ন ব্যাঙ্ক ‘সিডবি’কে।
পর্যটন ক্ষেত্রে সহযোগিতা জোরদার করতে ভারত-কোরিয়া মউ স্বাক্ষরে মন্ত্রিসভার সায়

পর্যটন ক্ষেত্রে সহযোগিতা জোরদার করতে ভারত ও কোরিয়ার মধ্যে সমঝোতাপত্র স্বাক্ষরে কেন্দ্রীয় মন্ত্রিসভা অনুমোদন জানিয়েছে। নতুন দিল্লীতে আজ প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে গৃহীত এই সিদ্ধান্তের ফলে দু-দেশের মধ্যে পর্যটন ক্ষেত্রে দ্বিপাক্ষিক সহযোগিতা বৃদ্ধি পাবে। এই চুক্তি স্বাক্ষরে মূল উদ্দেশ্য ভারত ও কোরিয়ার মধ্যে পর্যটন সম্পর্কিত তথ্যের আদান-প্রদান ও দু-দেশের পর্যটন শিল্পে যুক্ত সংশ্লিষ্ট বিভিন্ন পক্ষ, যেমন- হোটেল ও ট্যুর অপারেটরদের মধ্যে সহযোগিতা স্হাপনে উৎসাহ প্রদান করা। পর্যটন ও আতিথিয়েতা ক্ষেত্রে বিনিয়োগে উৎসাহ এই ক্ষেত্রে মানবসম্পদ বিকাশে সহযোগিতা বৃদ্ধিতে আদান-প্রদান ইত্যাদি। এছাড়া পর্যটনের প্রসারের লক্ষ্যে দু-দেশের ট্যুর অপারেটর, সংবাদমাধ্যম ও বিশিষ্ট ব্যক্তিরা একে অপরের দেশে সফর করবে। চুক্তিতে একে অপরের দেশের পর্যটন মেলা ও প্রদর্শনীতে অংশ নেওয়া সহ পর্যটনের প্রসারের লক্ষে বিভিন্ন স্হানের উন্নয়ন ও প্রচার সংক্রান্ত অভিজ্ঞতা ভাগ করে নেওয়ার কথাও বলা হয়েছে। এই চুক্তির লক্ষ্য দু-দেশেই নিরাপদ পর্যটন ব্যবস্হা গড়ে তোলা। প্রসঙ্গত ভারত ও কোরিয়ার মধ্যে দৃঢ় কূটনৈতিক ও অর্থনৈতিক সম্পর্ক গড়ে উঠেছে। এখন পর্যটনের ক্ষেত্রেও সহযোগিতা দৃঢ় করতে দুটি দেশই আগ্রহী। পূর্ব এশিয়ার মধ্যে কোরিয়া থেকে বহু পর্যটক ভারতে সফরে আসেন। /…
ভিয়েতনাম সফরকালে ভোজসভায় প্রদত্ত প্রধানমন্ত্রীশ্রী নরেন্দ্র মোদীর ভাষণ (৩ সেপ্টেম্বর, ২০১৬)

মাননীয়প্রধানমন্ত্রী নগুয়েন জুয়ান ফুক, বিশিষ্টঅতিথিবৃন্দ, জিন চাও আমাকে এবং আমারসঙ্গে আগত প্রতিনিধিদের সাদর ও আন্তরিক স্বাগত সম্ভাষণের জন্য ভিয়েতনামসরকার এবং তার নেতৃবৃন্দের আমি বিশেষ প্রশংসা করি। বন্ধুগণ, আমাদের এই দুটি দেশও জাতির মধ্যে সম্পর্ককে আরও দৃঢ় ও গভীর করে তোলার লক্ষ্যেই আমার ভিয়েতনাম সফর।আমাদের দু’দেশের সম্পর্কের গভীরে রয়েছে এক বিশেষ ঐতিহাসিক ঐতিহ্য ও সভ্যতার শিকড়।দু’হাজার বছরেরও বেশি প্রাচীন আমাদের এই সম্পর্ক । আমাদের এই সাংস্কৃতিক বন্ধনের প্রতিফলন ঘটেছেনানাভাবে। এর মধ্যে যা বিশেষভাবে গুরুত্বপূর্ণ তা হল বৌদ্ধ ধর্মের সঙ্গে হিন্দুচাম সভ্যতার স্মারকগুলির সংযোগ ও মিলন । সাম্প্রতিকদশকগুলিতে আমাদের দু’দেশের জনসাধারণের অগ্রগতি ও সমৃদ্ধির লক্ষ্যে এক বলিষ্ঠ সঙ্কল্পেরঅংশীদার হয়ে উঠেছি আমরা যা আমাদের এই সম্পর্ককে এক বিশেষ রূপ ও আকার দান করেছে।আমরা, অর্থাৎ, ভারতবাসীরা বিভিন্ন উন্নয়নশীল দেশের সঙ্গে জ্ঞান, অভিজ্ঞতা ওশ্রেষ্ঠত্বের বিষয়গুলি বিনিময় করতে আগ্রহী। গত চার দশক ধরে ভিয়েতনামের সঙ্গেআমাদের বহুমুখী পারস্পরিক সহযোগিতার সাফল্য এর সবচেয়ে বড় উদাহরণ। কু লং ডেল্টারধান গবেষণা প্রতিষ্ঠানটি আমাদের দ্বিপাক্ষিক সহযোগিতার একটি গুরুত্বপূর্ণ নজির । কৃষি বিশেষজ্ঞদের এ দেশে পাঠিয়ে এবং ভারতে প্রয়োজনীয়প্রশিক্ষণের ব্যবস্থা করে মেকং ডেল্টায় এই প্রতিষ্ঠানটি গড়ে তুলতে বিশেষভাবেসাহায্য করেছি আমরা। বর্তমানে ভিয়েতনাম হল বিশ্বের বৃহত্তম চাল রপ্তানিকারক একটিদেশ। এক প্রধান ধান উৎপাদক এবং চাল রপ্তানিকারক দেশ হিসেবে ভিয়েতনামের এই গড়ে ওঠারপথে সহযোগী হতে পেরে আমরা বিশেষভাবে আনন্দিত। বন্ধুগণ, পরস্পরের অংশীদারহিসেবে উদ্ভূত আঞ্চলিক চ্যালেঞ্জগুলির যৌথ মোকাবিলায় এবং নতুন নতুন সুযোগগুলিরসদ্ব্যবহারেও এই সম্পর্ককে কাজে লাগাতে হবে আমাদের । আমরা বিশেষভাবে সন্তুষ্ট যে আমাদের এই সম্পর্ককেএক সুসংবদ্ধ কৌশলগত অংশীদারিত্বের পর্যায়ে উন্নীত করার সিদ্ধান্ত নিয়েছি আমরা।আগামী বছর আমাদের কূটনৈতিক সম্পর্কের ৪৫তম বর্ষ এবং পারস্পরিক কৌশলগত সম্পর্কের দশমবর্ষ উদযাপনেরও সিদ্ধান্ত গ্রহণ করেছে এই দুটি দেশ। আর মাত্র কয়েক মাস পরেই আমাদেরএই স্মারক সাফল্যগুলি যৌথভাবে উদযাপন করব আমরা। বন্ধুগণ, ভারত ও ভিয়েতনামেরবলিষ্ঠ অংশীদারিত্বের সম্পর্ক আমাদের দু’দেশের জনসাধারণ তথা বৃহত্তর আঞ্চলিকক্ষেত্রে এই শান্তি, সমৃদ্ধি, বিকাশ ও স্থিতিশীলতার পরিবেশ গড়ে তোলার কাজেনেতৃত্বের ভূমিকা পালন করবে বলেই আমার দৃঢ় বিশ্বাস। ভারতের ‘পূবে তাকাও’ নীতির একটিশক্তিশালী স্তম্ভই হল ভিয়েতনাম। পারস্পরিক আস্থা, সমঝোতা এবং আঞ্চলিক তথাআন্তর্জাতিক বিষয়ে আমাদের সমান দৃষ্টিভঙ্গির ওপরই গড়ে উঠেছে আমাদের এই দ্বিপাক্ষিকসম্পর্ক। মাননীয়প্রধানমন্ত্রী, ভদ্রমহিলা ও ভদ্রমহোদয়গণ, আমি সানন্দে আপনাদেরআহ্বান জানাই, আসুন আমার মিলিতভাবে : · সামাজিক সাধারণতন্ত্রী ভিয়েতনামের প্রধানমন্ত্রীমাননীয় মিঃ নগুয়েন জুয়ান ফুক এবং এখানে সমবেত সকলের সুখ ও স্বাস্থ্য কামনা করি; · ভিয়েতনামের সাধারণ মানুষ তথা নেতৃবৃন্দের কল্যাণ ওসমৃদ্ধি প্রার্থনা করি; এবং · ভারত ও ভিয়েতনামের মৈত্রী সম্পর্ক চিরস্থায়ী হোকএই প্রার্থনা জানাই।
ভারত ও আর্জেন্টিনার মধ্যে কুমেরু অঞ্চলে সহযোগিতার লক্ষ্যে স্বাক্ষরিত মউ সম্পর্কে মন্ত্রিসভাকে অবহিত করা হয়েছে

ভারত ও আর্জেন্টিনার মধ্যে কুমেরু অঞ্চলে সহযোগিতার লক্ষ্যে গত ফেব্রুয়ারি মাসে স্বাক্ষরিত সমঝোতাপত্র বা মউ সম্পর্কে মন্ত্রিসভাকে অবহিত করা হয়েছে। প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত মন্ত্রিসভার বৈঠকে এ বিষয়ে জানানো হয়। এই মউ স্বাক্ষরের ফলে কুমেরু অঞ্চল ও দক্ষিণাঞ্চলীয় মহাসাগরগুলির প্রাকৃতিক বাতাবরণের সুরক্ষা ও সংরক্ষণ সহ ভূ-বিজ্ঞান ক্ষেত্রের সঙ্গে যুক্ত প্রকল্পগুলিতে বৈজ্ঞানিক সহযোগিতা আরও বৃদ্ধি পাবে। এছাড়াও, কুমেরু অঞ্চলের সমীক্ষা, এই অঞ্চলের প্রাকৃতিক বাতাবরণ এবং সংশ্লিষ্ট অঞ্চলের বাস্তুতন্ত্রের ওপর নির্ভরশীল প্রাণী জগৎ সম্পর্কিত বৈজ্ঞানিক এবং প্রকাশিত পুস্তক থেকে পাওয়া বিভিন্ন তথ্যের আদান-প্রদান সম্ভব হবে। বিজ্ঞানীদের একে অপরের দেশে যাতায়াতের সুবিধা খুঁজে বের করা, প্রয়োজন-ভিত্তিতে পারস্পরিক দেশে কুমেরু অঞ্চলের গবেষণা কর্মসূচিগুলিতে বিজ্ঞানী ও প্রযুক্তি বিশেষজ্ঞদের অংশগ্রহণ ইত্যাদি। যৌথ বৈজ্ঞানিক সম্মেলন ও কর্মশিবিরের আয়োজন তথা সময় সুযোগ অনুযায়ী গুরুত্বপূর্ণ মেরু প্রদেশীয় আন্তর্জাতিক ফোরামের বৈঠকগুলিতে অংশরগ্রহণের পাশাপাশি দ্বিপাক্ষিক বৈঠক আয়োজন, যৌথভাবে বিজ্ঞানমূলক গবেষণা ও অনুসন্ধান তথ্য প্রকাশ এবং বৈজ্ঞানিকদের প্রশিক্ষণের মতো বিষয়গুলি এই মউ স্বাক্ষরের ফলে আরও সহজ হয়ে উঠবে।
হিসার ও নদীয়ার ঘটনাগুলি সম্বন্ধে প্রধানমন্ত্রী গভীরভাবে চিন্তিত

নয়াদিল্লি, ১৭ মার্চ, ২০১৫ প্রধানমন্ত্রী শ্রী নরেন্দ্র মোদী হরিয়ানার হিসার ও পশ্চিমবঙ্গের নদীয়ার ঘটনাগুলি সম্বন্ধে গভীর চিন্তা প্রকাশ করেছেন। দুটি রাজ্যের ঘটনা-সম্পর্কিত তথ্য ও গৃহীত পদক্ষেপ বিষয়ে দ্রুত রিপোর্ট তলব করা হয়েছে প্রধানমন্ত্রীর দপ্তর থেকে।
প্রধানমন্ত্রী বয়ো বন্দনা যোজনায় ১৫ লক্ষ টাকা পর্যন্ত বিনিয়োগে কেন্দ্রীয় মন্তিসভার সায়

প্রধানমন্ত্রী বয়ো বন্দনা যোজনায়, প্রবীণ নাগরিকদের বিনিয়োগের পরিমাণ ৭.৫ লক্ষ থেকে বাড়িয়ে ১৫ লক্ষ টাকা পর্যন্ত করা হচ্ছে। একইসঙ্গে টাকা জমা দেওয়ার সময়সীমা চলতি বছরের ৪ মে থেকে বাড়িয়ে ২০২০ সালের ৩১ মার্চ পর্যন্ত করা হচ্ছে। নতুন দিল্লিতে আজ কেন্দ্রীয় মন্ত্রিসভার বৈঠকে এই সিদ্ধান্ত অনুমোদন করা হল। প্রবীণ নাগরিকদের আর্থিক ও সামাজিক নিরাপত্তা সুনিশ্চিত করতেই কেন্দ্রের এই উদ্যোগ। সংশোধিত পিএমভিভিওয়াই প্রকল্পে একজন প্রবীণ নাগরিক চালু থাকা প্রকল্পে পরিবারপিছু বিনিয়োগের পরিমাণ ৭.৫ লক্ষ টাকা থেকে ১৫ লক্ষ টাকা পর্যন্ত করতে পারেন। এরফলে, প্রবীণ নাগরিকরা মাসে ১০ হাজার টাকা পর্যন্ত পেনশন পেতে পারেন। চলতি বছরের মার্চ মাস পর্যন্ত এই প্রকল্পে ২ লক্ষ ২৩ হাজার প্রবীণ নাগরিক যোগ দিয়ে উপকৃত হয়েছেন। প্রসঙ্গত, পূর্ববর্তী ২০১৪ সালে চালু করা বরিষ্ঠ পেনশন বিমা যোজনা থেকে ৩ লক্ষ ১১ হাজার প্রবীণ নাগরিক উপকৃত হয়েছিলেন। ভারতীয় জীবন বিমা নিগম বা এলআইসি-এর মাধ্যমে পিএমভিভিওয়াই প্রকল্পটি বাস্তবায়িত হচ্ছে। বয়েসকালে আর্থিক নিরাপত্তা সুনিশ্চিত করতে এবং তাঁদের বাজারের অনিশ্চিত পরিস্হিতির প্রভাবমুক্ত রাখতে এই প্রকল্প রূপায়িত হয়েছে। এলআইসি সংস্হা পিএমভিভিওয়াই প্রকল্পের আওতায় প্রবীণ নাগরিকদের জমানো অর্থের ওপর বার্ষিক ৮ শতাংশ হারে ১০ বছর ধরে একটি নির্দিষ্ট অর্থের পেনশন প্রদান করছে। পেনশনের প্রতিশ্রূত অর্থ ও এলআইসি-র রিটার্নের মধ্যে পার্থক্য দেখা দিলে, সেই টাকার অঙ্ক বার্ষিক ভর্তুকি হিসাবে কেন্দ্রীয় সরকার বহন করবে।
প্রধানমন্ত্রী নরেন্দ্র মোদীর সঙ্গে মায়ানমারের সেনাবাহিনীর প্রধান সিনিয়ার জেনারেল মিন অঙ হাইং-এর সাক্ষাৎ

প্রধানমন্ত্রী নরেন্দ্র মোদীর সঙ্গে গতকাল মায়ানমারের সেনাবাহিনীর প্রধান সিনিয়ার জেনারেল মিন অঙ হাইং সাক্ষাৎ করেন। সম্প্রতি লোকসভা নির্বাচনে সাফল্যের জন্য প্রধানমন্ত্রীকে ধন্যবাদ জানান মায়ানমারের সেনাপ্রধান। গত কয়েক বছরে ভারতের সঙ্গে তার দেশের কূটনৈতিক সম্পর্কের উন্নতি হয়েছে বলে জানান তিনি। একইসঙ্গে দুই প্রতিবেশী দেশের মধ্যে সেনা এবং নিরাপত্তা সহযোগিতা নিয়ে সম্পর্ক আরও মজবুত হয়েছে বলেও সেনাপ্রধান উল্লেখ করেন। প্রধানমন্ত্রী নরেন্দ্র মোদী বলেন, মায়ানমার সফরের সময় উষ্ণ অভ্যর্থনা এবং আতিথিয়তায় তিনি মুগ্ধ হয়েছেন। একইসঙ্গে দুই দেশের মধ্যে দ্বিপাক্ষিক সম্পর্ক, দক্ষতা বৃদ্ধি, সন্ত্রাস দমন, সেনাবাহিনীর যৌথ মহড়া, উপকূলীয় সহযোগিতা এমনকি আর্থিক বিকাশ এবং উন্নয়নের ক্ষেত্রে গভীর সম্পর্ক রয়েছে বলে জানান তিনি। প্রধানমন্ত্রী আরও বলেন, মায়ানমারের সঙ্গে আগামী দিনে দ্বিপাক্ষিক বাণিজ্যিক সম্পর্ক গড়ে তুলতে ভারত বদ্ধপরিকর।
অষ্টাদশ ভারত – আসিয়ান শিখর সম্মেলনে প্রধানমন্ত্রী শ্রী নরেন্দ্র মোদীর বক্তব্য

মহামহিম, ভদ্রমহোদয় / ভদ্রমহোদয়াগণ, নমস্কার! এবছরও আমরা আমাদের চিরাচরিত ফ্যামেলি ফটো তুলতে পারিনি। কিন্তু ভার্চুয়াল পদ্ধতিতে আমরা প্রথামাফিক আসিয়ান – ভারত শিখর সম্মেলন আয়োজন অব্যাহত রাখতে পেরেছি। ২০২১-এ আসিয়ানের সভাপতি হিসেবে সফল ভাবে দায়িত্ব পালনের জন্য ব্রুনেইয়ের সুলতানকে আমি অভিনন্দন জানাই। মহামহিম, ভদ্রমহোদয় / ভদ্রমহোদয়াগণ, কোভিড-১৯ মহামারীর জন্য আমরা সকলেই বিভিন্ন চ্যালেঞ্জের মুখোমুখি হয়েছি। কিন্তু এই চ্যালেঞ্জপূর্ণ সময় অন্যদিকে ভারত – আসিয়ান বন্ধুত্বের পরীক্ষাও নিয়েছে। কোভিডের সময় থেকে আমাদের পারস্পরিক সহযোগিতা ও সহানুভূতি ভবিষ্যতে আমাদের বন্ধনকে আরও মজবুত করবে। সেই সঙ্গে ভারত ও আসিয়ান দেশগুলির মানুষের মধ্যে সৌজন্যের ভিত্তি হয়ে উঠবে। ভারত ও আসিয়ানের মধ্যে হাজার বছরের পুরানো যে প্রাণবন্ত সম্পর্ক রয়েছে, তা ইতিহাসে প্রতিফলিত। এই সম্পর্ক আমাদের অভিন্ন মূল্যবোধ, পরম্পরা, ভাষা, প্রাচীন গ্রন্থ, স্থাপত্য, সংস্কৃতি এবং খাদ্যাভ্যাসের মধ্যেও যথার্থ ফুটে ওঠে। আর একারণে আসিয়ানের সঙ্গে আমাদের একতা ও আত্মকেন্দ্রিকতা সর্বদাই ভারতের কাছে অগ্রাধিকার পেয়ে এসেছে। আসিয়ান দেশগুলির এই ভূমিকা এবং ভারতের পূবে তাকাও নীতি সমগ্র এই অঞ্চলের নিরাপত্তা ও অগ্রগতির ক্ষেত্রে অত্যন্ত গুরুত্বপূর্ণ হয়ে উঠেছে। ভারতের ভারত – প্রশান্ত মহাসাগরীয় উদ্যোগ এবং আসিয়ানের ভারত – প্রশান্ত মহাসাগরীয় দৃষ্টিভঙ্গি সমগ্র ভারত – প্রশান্ত মহাসাগরীয় অঞ্চলে আমাদের অভিন্ন মূল্যবোধ এবং পারস্পরিক সহযোগিতার কাঠামো হয়ে উঠেছে। মহামহিম, ভদ্রমহোদয় / ভদ্রমহোদয়াগণ, ২০২২-এ আমাদের অংশীদারিত্বের তিন দশক পূর্ণ হবে। একই সঙ্গে ভারতও স্বাধীনতার ৭৫ তম বার্ষিকী পূর্ণ করবে। আমি অত্যন্ত আনন্দিত যে, আমরা গুরুত্বপূর্ণ এই মাইলফলক আসিয়ান – ভারত মিত্রতার বর্ষ হিসেবে উদযাপন করবো। কম্বোডিয়ার নেতৃত্বে আসিয়ানের সভাপতিত্বে এবং আমাদের দেশের কো-অডিনেটর বা তত্ত্বাবধায়ক হিসেবে সিঙ্গাপুরের সঙ্গে একযোগে এই সম্পর্ককে আরও নিবিড় করে তুলতে ভারত অঙ্গিকারবদ্ধ। আমি আপনাদের সকলের মতামত শোনার জন্য অধীর আগ্রহে অপেক্ষা করছি। অনেক ধন্যবাদ! বিশেষ দ্রষ্টব্য : এটি প্রধানমন্ত্রীর বক্তব্যের আক্ষরিত তর্জমা নয়। মূল ভাষণ হিন্দিতে দেওয়া হয়েছিল।
প্রধানমন্ত্রী মাধবপুর মেলাকে ভারতের সাংস্কৃতিক বৈচিত্র ও প্রাণবন্ততার এক অনন্য উদযাপন হিসেবে বর্ণনা করেছেন

নতুন দিল্লি, ১০ এপ্রিল, ২০২২ প্রধানমন্ত্রী শ্রী নরেন্দ্র মোদী তাঁর মাসিক বেতার অনুষ্ঠান 'মন কি বাত'-এর একটি ক্লিপ সকলের সঙ্গে ভাগ করে নিয়ে মাধবপুর মেলাকে ভারতের সাংস্কৃতিক বৈচিত্র ও প্রাণবন্ততার এক অনন্য উদযাপন হিসেবে বর্ণনা করেছেন। প্রধানমন্ত্রী এক ট্যুইটে বলেছেন, "মাধবপুর মেলা শুরু হয়েছে। এই উপলক্ষে আমি ভারতের সাংস্কৃতিক বৈচিত্র ও প্রাণবন্ততার অনন্য উদযাপনের প্রতীক মাধবপুর মেলা সম্পর্কে গত মাসের #MannKiBaat-এ যে কথা বলেছিলাম তা সকলের সঙ্গে ভাগ করে নিচ্ছি"। এই মেলার মূল ভাবনা ও আনন্দমুখর পরিবেশের ওপর জোর দিয়ে গুজরাট পর্যটনের একটি ট্যুইটও তিনি সকলের সঙ্গে ভাগ করে নিয়েছেন। /